विष्णुपद मंदिर भारतीय राज्य बिहार के गया शहर में एगो हिंदू मंदिर बा। ई हिंदू देवता भगवान विष्णु के मंदिर हवे आ इहाँ पत्थर पर चरण के निसान बनल बा जेकर पूजा होला। मंदिर फल्गु नदी के किनारे बा आ मानल जाला कि गयासुर के बध करे के समय विष्णु के चरण के निसान इहाँ बनल रहे। मंदिर केतना पुरान हवे ई मालुम ना बा आ कथा कहानी के अनुसार इहाँ श्रीराम भी आइल रहलें; वर्तमान भवन इंदौर के रानी अहिल्याबाई होलकर के बनवावल हवे।